Matthildur Óskarsdóttir varð í dag heimsmeistari unglinga í bekkpressu í 84 kílóa flokki á HM í klassískum kraftlyftingum. Í klassískum kraftlyftingum fá keppendur ekki að notast við hjálparbúnað.
Matthildur setti jafnframt Íslandsmet í sínum flokki þar sem hún lyfti samanlagt 117 og hálfu kílói. Heimsmeistaramótið er haldið í Vilníus höfuðborg Litáen. Alexandra Rán Guðnýjardóttir vann svo silfurverðlaun í 63 kg flokki. Hún lyfti þyngst 97,5 kg og bætti persónulegan árangur um leið um fimm kíló.